**MOKSLINIŲ TYRIMŲ IR EKSPERIMENTINĖS PLĖTROS DARBŲ ATLIKIMO SUTARTIS NR.\_\_\_\_\_\_\_\_\_\_\_\_\_**

­­­­­­­­\_\_\_\_\_\_\_\_\_\_\_\_\_\_\_\_\_\_\_\_

(sutarties sudarymo data)

Vilnius

\_\_\_\_\_\_\_\_\_\_\_\_\_\_ juridinio asmens kodas \_\_\_\_\_\_\_\_\_\_\_\_\_\_\_, buveinės adresas \_\_\_\_\_\_\_\_\_\_\_\_\_\_\_\_\_, atstovaujamas \_\_\_\_\_\_\_\_\_\_\_\_\_\_\_\_, veikiančio pagal \_\_\_\_\_\_\_\_\_\_\_\_\_\_\_\_\_ (toliau – Užsakovas) ir Valstybinis mokslinių tyrimų institutas Fizinių ir technologijos mokslų centras, juridinio asmens kodas 302496128, buveinės adresas Savanorių pr. 231, LT-02300, Vilnius, atstovaujamas direktoriaus Gintaro Valušio, veikiančio pagal Fizinių ir technologijos mokslų centro įstatus (toliau – Vykdytojas), toliau kartu vadinami Šalimis, o kiekvienas atskirai – atitinkamai Užsakovu ir Vykdytoju, sudarė šią Mokslinių tyrimų ir eksperimentinės plėtros darbų (toliau – MTEP darbai) atlikimo sutartį (toliau – Sutartis), kurioje susitarė:

**I DALIS. SUTARTIES DALYKAS**

* 1. Šia Sutartimi Vykdytojas įsipareigoja pagal Užsakovo Techninėje užduotyje (Sutarties priedas Nr. 1) keliamus reikalavimus atlikti šiuos MTEP darbus: \_\_\_\_\_\_\_\_\_\_\_\_\_\_\_\_\_\_, o Užsakovas įsipareigoja priimti atliktus MTEP darbus ir už jų atlikimą sumokėti Vykdytojui šioje Sutartyje numatyta tvarka.
  2. Sutartis su Vykdytoju sudaroma visiems MTEP darbų etapams, numatytiems techninėje užduotyje, atlikti.
  3. Sutarties Šalys sutaria, kad Sutarties vykdymo metu sukurti intelektinės veiklos rezultatai priklauso Vykdytojui, o Užsakovui suteikiama licencija naudoti jam perduotus MTEP darbų rezultatus savo vykdomos veiklos tikslams pasiekti. Licencijos sąlygos aptariamos Užsakovo ir Vykdytojo sudarytoje atskiroje licencinėje sutartyje.
  4. Šalys susitaria, kad MTEP darbai bus atlikti iki \_\_\_\_\_\_\_\_\_\_\_\_\_\_\_\_\_. Jeigu Užsakovas laiku neperveda avanso, numatyto Sutarties 4.1. p., darbų atlikimo terminas pailginamas, atsižvelgiant į Užsakovo vėlavimo laikotarpio trukmę.

**II DALIS. VYKDYTOJO TEISĖS, PAREIGOS, ATSAKOMYBĖ**

* 1. Vykdytojas įsipareigoja:
     1. MTEP darbus atlikti pats.
     2. MTEP darbus atlikti pagal suderintą su Užsakovu techninę užduotį (Sutarties priedas Nr. 1) ir Sutartyje nustatytu laiku perduoti MTEP darbų rezultatus Užsakovui.
     3. Suderinti su Užsakovu įstatymo saugomų intelektinės veiklos rezultatų, priklausančių tretiesiems asmenims, panaudojimo būtinumą bei teisių į jų naudojimą įsigijimą.
     4. Savo jėgomis ir lėšomis pašalinti dėl savo kaltės padarytus MTEP darbų trūkumus, pažeidžiančius techninės užduoties sąlygas.
     5. Nedelsdamas pranešti Užsakovui, kad negali gauti norimų rezultatų arba kad MTEP darbus tęsti netikslinga.
     6. Garantuoti Užsakovui, kad jam perduodami atliktų MTEP darbų rezultatai nepažeidžia kitų asmenų išimtinių teisių.
  2. Vykdytojas atsako Užsakovui už Sutarties pažeidimą, jeigu neįrodo, kad Sutartis buvo pažeista ne dėl Vykdytojo kaltės.
  3. Vykdytojas įsipareigoja atlyginti Užsakovui dėl MTEP darbų trūkumų padarytus nuostolius pagal atliktų darbų vertę.

**III DALIS. UŽSAKOVO TEISĖS, PAREIGOS, ATSAKOMYBĖ**

* 1. Užsakovas įsipareigoja perduoti Vykdytojui informaciją, būtiną MTEP darbams atlikti.
  2. Užsakovas įsipareigoja priimti atliktus MTEP darbus ir už jų atlikimą sumokėti Sutarties IV Dalies nuostatose nustatyta tvarka.
  3. Užsakovas įsipareigoja perduoti Vykdytojui techninę užduotį ir suderinti su Vykdytoju MTEP darbų programą ar tematiką iki \_\_\_\_\_\_\_\_\_\_\_\_\_\_\_\_.
  4. Jeigu atliekant MTEP darbus paaiškėja, kad norimų rezultatų neįmanoma gauti dėl nepriklausančių nuo Vykdytojo aplinkybių, Užsakovas įsipareigoja sumokėti Vykdytojui už faktiškai atliktus darbus, kurie buvo atlikti iki tokio paaiškėjimo momento.

**IV DALIS. MTEP DARBŲ ATLIKIMO KAINA IR ATSISKAITYMO UŽ ATLIKTUS DARBUS TVARKA**

* 1. Sutarties Šalys sutaria, kad Užsakovas iš viso sumokės Vykdytojui \_\_\_\_\_\_\_\_\_\_\_\_\_\_\_\_\_\_ EUR dydžio (be/su PVM) atlygį už atliktus MTEP darbus. Užsakovas įsipareigoja per 30 dienų nuo Sutarties pasirašymo pervesti Vykdytojui 20 procentų nurodyto atlygio dydžio avansą. Likusią atlygio dalį Užsakovas įsipareigoja sumokėti Vykdytojui per 30 dienų po Sutarties 4.2. punkte nurodyto akto pasirašymo.
  2. Atlikus MTEP darbus Šalys sudaro MTEP darbų perdavimo-priėmimo aktą (Priedas Nr. 2).
  3. MTEP darbų atlikimo kaina negali būti keičiama Sutarties galiojimo laikotarpiu, išskyrus nuo Sutarties Šalių nepriklausantį atvejį, kai keičiantis teisės aktų reikalavimams keičiasi PVM dydis.
  4. Tuo atveju, jeigu Sutarties neįmanoma įvykdyti dėl Užsakovo kaltės, Užsakovas įsipareigoja sumokėti Sutartyje nustatytą kainą, atsižvelgiant į atliktų darbų dalį bei atlyginti nuostolius.
  5. Jeigu Sutarties neįmanoma įvykdyti dėl aplinkybių, už kurias nei viena iš Sutarties šalių neatsako (*force majeure*), Darbų užsakovas įsipareigoja atlyginti Darbų vykdytojui tik faktiškai jo turėtas išlaidas. Force majeure atveju Sutarties Šalys savo tarpusavio santykius reguliuoja laikydamosi Atleidimo nuo atsakomybės esant nenugalimo jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“ įtvirtinto reglamentavimo. Nenugalima jėga (*force majeure*), nelaikoma tai, kad Šalis neturi reikiamų finansinių išteklių arba skolininko kontrahentai pažeidžia savo prievoles.
  6. Užsakovui pažeidus įsipareigojimo sumokėti už atliktus MTEP darbus terminus, įvardintus Sutarties 4.1. punkte, Užsakovas įsipareigoja mokėti 0,02 proc. dydžio palūkanas, mokamas už kiekvieną pavėluotą dieną, bet ne daugiau kaip 10 proc. nuo sumos, įvardintos Sutarties 4.1. punkte.

**V DALIS. NUOSTATOS DĖL SUTARTIES KEITIMO IR NUTRAUKIMO**

* 1. Sutartis gali būti pakeista, papildyta raštišku Šalių susitarimu.
  2. Kiekviena šalis turi teisę nutraukti Sutartį vienašališkai raštu informuojant kitą šalį, jeigu kita šalis ją iš esmės pažeidžia ir neištaiso pažeidimo per 30 dienų po pranešimo apie pažeidimą.
  3. Šalis atlygina žalą, padarytą kitai Šaliai, pažeidus šią Sutartį.
  4. Šalys sutaria, kad Vykdytoją ar Užsakovą reorganizavus ši Sutartis nenutrūksta, iš jos kylančios teisės ir pareigos pereina po reorganizavimo veiklą tęsiančiam juridiniam asmeniui.

**VI DALIS. BAIGIAMOSIOS NUOSTATOS**

* 1. Šalys susitaria ir garantuoja šios Sutarties pagrindu gautos informacijos, atliktų darbų ir jų rezultatų konfidencialumą. Reglamentuojant konfidencialumą tarp Šalių gali būti pasirašoma ir atskira sutartis dėl konfidencialios informacijos apsaugos. Šalys privalo laikytis šio įsipareigojimo neterminuotai. Šalys užtikrina, kad jų įgaliotiniai, darbuotojai, partneriai ir galimi subrangovai taip pat laikytųsi konfidencialumo reikalavimų. Šalys įsipareigoja savo ir savo darbuotojų vardu faktus, informaciją, žinias, dokumentus ar kitus duomenis, kurie joms perduoti arba su kuriais jos susipažino vykdydamos šią Sutartį, naudoti tik sutarties vykdymo tikslais ir neatskleisti šių faktų, informacijos, žinių, dokumentų ar kitų duomenų ir paslaugų rezultatų tretiesiems asmenims. Šių įsipareigojimų būtina laikytis ir šiai sutarčiai pasibaigus ar ją nutraukus.
  2. Sutarties Šalys susitaria, kad informaciją, kuri yra konfidenciali, Šalis gali skelbti tretiesiems asmenims tik gavusi kitos Šalies rašytinį sutikimą.
  3. **Sutartis įsigalioja nuo Sutarties 4.1. punkte nurodyto avanso sumokėjimo** ir galioja iki visiško Sutarties Šalių įsipareigojimų pagal ją įvykdymo.
  4. Jeigu bet kuri šios Sutarties nuostata yra arba tampa iš dalies ar pilnai negaliojanti, tai toji nuostata nedaro negaliojančiomis kitų šios Sutarties nuostatų. Iškilus minėtai problemai, Šalys susitaria kuo skubiau sudaryti papildomą susitarimą, kuriuo negaliojančios šios Sutarties nuostatos būtų pakeistos kitomis, teisiškai veiksmingomis nuostatomis, kurios, kiek tai yra įmanoma, turėtų įtvirtinti tą patį ekonominį ir teisinį efektą, kaip kad buvo siekta susitariant dėl Sutarties nuostatos, kuri neteko galios.
  5. Visi pranešimai, sutikimai, atsisakymai ir kita korespondencija pagal šią Sutartį arba susijusi su ja privalo būti įforminama raštu, ir laikoma įteikta tinkamai, jeigu ji išsiųsta registruotu laišku, elektroniniu paštu (patvirtinant gavimą) arba pristatyta tiesiogiai šioje Sutartyje nurodytu adresu arba įteikta pasirašytinai šioje Sutartyje nurodytam Atsakingam asmeniui:

Užsakovas:

|  |  |
| --- | --- |
| Atsakingas asmuo |  |
| Institucija, padalinys |  |
| Adresas |  |
| Telefonas |  |
| El. paštas |  |

Vykdytojas:

|  |  |
| --- | --- |
| Atsakingas asmuo |  |
| Institucija, padalinys |  |
| Adresas |  |
| Telefonas |  |
| El. paštas |  |

* 1. Apie bet kokius adresų ar rekvizitų pasikeitimus Šalys viena kitą privalo informuoti per 5 (penkias) darbo dienas. Jei Šalis nepraneša apie savo adresų ar rekvizitų pasikeitimą, tai pranešimo siuntimas paskutiniu turimu adresu ar prievolės vykdymas vadovaujantis paskutiniais žinomais kitos Šalies rekvizitais yra laikomas tinkamu.
  2. Iš šios Sutarties kylantys ginčai yra sprendžiami abipusių derybų ir geranoriško bendradarbiavimo keliu. Nepavykus per 30 (trisdešimt) dienų išspręsti ginčo taikiai, ginčas, nesutarimas ar reikalavimas, kylantys iš šios Sutarties ar su ja susijęs, sprendžiamas teisme.
  3. Šalys patvirtina, kad yra gavusios reikalingus leidimus, pritarimus, sutikimus šiai Sutarčiai sudaryti, ir Šalių atstovai turi visus įgaliojimus šios Sutarties pasirašymui.
  4. Sutarties Priedai: Priedas Nr. 1 – Techninė užduotis; Priedas Nr. 2 – MTEP darbų perdavimo-priėmimo aktas; Priedas Nr. 3 – MTEP darbų ataskaita.
  5. Sutartis sudaroma 2 (dviem) egzemplioriais, turinčiais vienodą juridinę galią, kurių po vieną tenka kiekvienai iš Šalių.

**VII DALIS. ŠALIŲ REKVIZITAI**

|  |  |
| --- | --- |
| **Užsakovas:** | **Vykdytojas:** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(Parašas)*  *A. V.* | Valstybinis mokslinių tyrimų institutas Fizinių ir technologijos mokslų centras  Savanorių pr. 231, LT-02300 Vilnius  Juridinio asmens kodas 302496128  Tel. (8 5) 266 1640, faksas (8 5) 260 2317  el. paštas offoce@ftmc.lt  PVM mokėtojo kodas LT100005300110  a. s. LT197300010121903106  Direktorius Gintaras Valušis  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(Parašas)*  *A. V.* |